OpenLLM-France/wikimedia huggingface dataset:
# ZX Interface 1

ZX Interface 1 va ser un perifèric creat per Sinclair Research per als ZX Spectrum, llançat al mercat el 1983. Originalment va ser creat per muntar una LAN que pogués ser utilitzada a les escoles, però va ser revisat abans del seu llançament per afegir un sistema d'emmagatzematge massiu conegut com a ZX Microdrive.

## Característics

Es connectava al bus d'expansió, quedant sota l'Spectrum i deixant aquest en una posició inclinada més ergonòmica. Per evitar mals contactes tenia dos cargols que substituïen a dos de la carcassa de l'Spectrum original (les carcasses dels Spectrum+ portaven aquestes perforacions per continuar garantint la fixació). Per garantir l'expansió tenia un connector de bus d'expansió, de manera que es podia seguir utilitzant la resta d'interfícies.
La Interface 1, afegia a més un port RS-232 (DE-9 en la posterior) per ser usat amb impressores, capaç d'operar fins als 19,2 kbps. El dispositiu posava 2 ports de xarxa a disposició dels usuaris permetent connectar fins a 64 ZX Spectrum. Aquest sistema va rebre el nom de «ZX NET».
Això s'aconseguia connectant una ZX Interface 1 a cada ZX Spectrum que es volgués connectar, i utilitzant un cable de 3 m que venia inclòs amb la Interface, es procedia a interconnectar-los. Les dades podien ser enviats o rebuts a 100 bps a una o diverses estacions, o es podia fer «radiodifusió» a totes les estacions actuant una com servidor i les altres com clients. Una altra característica que té la ZX Interface 1, és la de controlar fins a 8 unitats de ZX Microdrive, que podien ser posades a disposició de la ZX NET, accedint a una unitat al mateix temps per qualsevol dels clients connectats. Es podia connectar també una «ZX Printer», i posar-la a disposició de la ZX NET.
La Interface 1, tenia al seu interior una memòria ROM de 8 KiB que incloïa el programari per manejar els ZX Microdrive, el port RS-232 i la connexió de xarxa. Aquesta ROM afegia ordres al ZX Spectrum com OPEN #, CLOSE #, MOVE, ERASE, CAT i FORMAT; si bé aquestes ordes apareixen impresos en el teclat del ZX Spectrum, aquests no compleixen la seva funció si no hi ha una ZX Interface 1 connectada a la màquina. Per evitar incompatibilitats, es recorria a paginar aquesta ROM en lloc de part de la ROM de l'Spectrum quan era necessari accedir al codi. No obstant això va presentar alguns problemes amb jocs que utilitzaven la part de RAM reservada per al control dels Microdrive.

### QLAN

Una variació de la ZX NET va ser la que es va utilitzar amb el Sinclair QL rebent el nom de «QLAN», i va ser pensada per tenir interoperabilitat amb la ZX NET, però per qüestions de diferències de sincronització, aquesta va ser problemàtica.

## Referències

* 1 2 3 4 Chris Owen. «Interface 1» (en anglès). Planet Sinclair. [Consulta: 14 abril 2010].

## Vegeu també

* ZX Interface 2

## Enllaços externs

* Sinclair Interface I + Microdrive(anglès)
* Epicventuring and Multiplayer Networking(anglès)
# Zaandam

Zaandam (de vegades erròniament Sardam) és una població de la província d'Holanda Septentrional prop de la desembocadura del riu Zaan, centre del municipi de Zaanstad. Fins al 1974 fou municipi i en aquest any va passar al nou de Zaanstad.
Famosa perquè hi hauria residit el tsar Pere I el Gran el 1697, que va anar d'incògnit a la ciutat per aprendre l'ofici de construcció naval, indústria llavors existent a la ciutat i que volia importar a Rússia.

## Referències

Enciclopedia Hispano-Americana (en castellà), 1909. «editada entre 1909 i 2004 en 72 volums originals i 34 apèndixs.»
# Àcid N-acetilmuràmic

L'àcid N-acetilmuràmic, NAM o MurNAc, és un monosacàrid derivat de l'N-acetilglicosamina per addició amb el fosfoenolpiruvat. La seva fórmula química és C 11H 19NO 8. És una peça fonamental dels peptidoglicans de la paret bacteriana, construïts per unitats alternades d'N-acetilglucosamina i àcid N-acetilmuràmic enllaçades mútuament mitjançant els oligopèptids amb els substituents d'àcid làctic del NAM.

## Formació de NAM

L'addició entre N-acetilglicosamina i el fosfoenolpiruvat ocorre exclusivament en el citoplasma cel·lular bacterià.

## Importància clínica

L'àcid acetilmuràmic forma part del polímer peptidoglican de les parets dels bacteris. La unió entre monòmers és covalent i també pot unir-se pel carboni número 4 al carboni de l'L-alanina. El pentapèptid (L-alanil-D-isolglutaminil-L-lisil-D-analil-D-alanina) és afegit al NAM en el procés de polimerització de les cadenes de peptidoglican.
Aquesta síntesi és inhibida per la fosfomicina.
Els enllaços creuats entre NAG i NAM poden ser inhibits per antibiòtics per frenar els patògens a l'interior de l'animal. Per tant, tant NAG com NAM són polímers valuosos en la investigació medicinal.

## Referències

* ↑ «In vitro activity of fosfomycin in combination with various antistaphylococcal substances» (en anglès). Journal of Antimicrobial Chemotherapy, 48, 2, 2001, pàg. 209–217. DOI: 10.1093/jac/48.2.209. PMID: 11481290.
# Zarétxie (Krasnodar)

Zarétxie - Заречье (rus) - és un poble del krai de Krasnodar, a Rússia. Es troba als vessants meridionals de l'extrem oest del Caucas occidental, a la vora esquerra del riu Tuapsé, davant de Prígorodni, a 3 km al nord-est de Tuapsé i a 103 km al sud de Krasnodar.
Pertany al poble de Tsipka.
# Zarétxie (Irkutsk)

* Per a altres significats, vegeu «Zarétxie».
Zarétxie (en rus: Заречье) és un poble de l'óblast d'Irkutsk, a Rússia, que en el cens del 2010 tenia 366 habitants.

## Referències

* ↑ Bespiatov, T. «Иркутская область» (en rus). [Consulta: 14 febrer 2021].
* ↑ ИркутскстатPlantilla:Недоступная ссылка
# Zarzuela del Monte

Zarzuela del Monte és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 540 | 532 | 547 | 524 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Manuel Santos González | PP | 14/06/2003 |
| 2007 - 2011 | Mariano de Andrés Mesoneros | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Zolotariovka

Zolotariovka (Золотарёвка en rus) - és un poble (un possiólok) de l'óblast de Penza, a Rússia, que el 2018 tenia 2.349 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Zolotaia Dolina

Zolotaia Dolina (en rus: Золотая Долина) és un poble del krai de Primórie, a l'Extrem Orient de Rússia, que en el cens del 2010 tenia 2.705 habitants.

## Referències

* ↑ «アーカイブされたコピー». Arxivat de l'original el 2011-07-17. [Consulta: 17 juliol 2011].
* ↑ Распоряжение Правительства РФ от 8 января 2003 г. № 6-р
# Élesmes

Élesmes és un municipi francès, situat a la regió dels Alts de França, al departament del Nord. L'any 2006 tenia 873 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 583 | 631 | 699 | 796 | 855 | 852 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Roger Bienfait | |
| 2008- | Jean-Paul Raout | |
# Ànec de Pequín

L'ànec de Pequín, ànec pequinès o ànec lacat a la pequinesa (xinès tradicional: 北京烤鴨, xinès simplificat: 北京烤鸭, pinyin: Běijīng kǎoyā) és un dels plats més internacionalment coneguts de la cuina xinesa i un dels més populars en els restaurants xinesos dels països occidentals. És originari de la capital de la Xina, Pequín, si bé és un plat típic a la cuina de tot el nord-oest del país.
El nom de la ciutat que dona nom al plat s'ha conservat tradicionalment en tots els idiomes europeus amb la romanització antiga del mandarí, Peking, fins i tot en aquells (com l'anglès, danès o noruec) que comunament han adoptat Beijing com l'expressió pròpia de la seva llengua, la qual correspon amb la transcripció pinyin, que és el sistema oficial en l'actualitat per a la transcripció del xinès. Arriba a una mitjana de 3.2 kg. de pes viu a les 11 setmanes, siguen aquesta la seva edat de comercialització.

## Història

Tot i que els ànecs s'han rostit des de l'època de les dinasties del nord i del sud, la història del plat es remunta a la Dinastia Yuan, esmentant-se per primera vegada a un llibre del 1330. Al començament del segle XV era un dels plats preferits de la família imperial Ming, moment en què el plat es desenvolupa plenament. El primer restaurant que s'especialitza en el plat, Bianyifang, es va establir al Xianyukou, a prop del Qianmen de Beijing el 1416.

## Preparació

Es pren un ànec buit al seu interior (és a dir, sense les vísceres) al qual prèviament se li han tapat totes les obertures i s'infla fins que s'assembla a un globus, d'aquesta manera se separa la carn de la pell i es fregeix.
Després d'aquesta operació es recobreix la part exterior de melassa, d'aquesta manera adquireix el color fosc característic del plat. La carn és rostida durant un llarg període (pot arribar a una hora) i el greix es va fonent lentament donant a la part exterior un aspecte cruixent.

## Presentació

Sol servir-se en dos plats: en un amb la pell cruixent i en un altre amb les llesques de carn rostides. En cap cas se serveixen els ossos (que són emprats en l'elaboració de sopa). Es menja en creps farcides de l'ànec i acompanyades amb rodanxes de porro, cogombre i salsa de pruna.

## Referències

* 1 2 «品味北京五大百年名吃 (500-year-old delicacies of Beijing)» (en xinès). Xingchen Food Network. China News Information Centre, 22-09-2006. [Consulta: 10 setembre 2007].
* ↑ «北京特產 (Specialties of Beijing)» (en xinès). Xinhua, 08-04-2004. Arxivat de l'original el 13 November 2007. [Consulta: 10 setembre 2007].
* ↑ «Slicing through the secrets of Peking Duck». Adelaide Review, 2005. Arxivat de l'original el 22 August 2006. [Consulta: 10 setembre 2007].
* ↑ «History of the Peking Duck». SilkRoad. Arxivat de l'original el 25 August 2007. [Consulta: 10 setembre 2007].
* ↑ «Peking duck». Encyclopædia Britannica.
* ↑ «A Cultural Classic: Peking Duck». Globe Trekker. Arxivat de l'original el 2012-05-17. [Consulta: 13 octubre 2022].
* ↑ Zhang, Jackie. «New locations for Qianmen's traditional restaurants». Beijing Today, 29-06-2007. Arxivat de l'original el 21 December 2008. [Consulta: 10 setembre 2007].
# École nationale supérieure des mines d'Alès

École nationale supérieure des mines d'Alès (Mines Alès) va ser creada l'any 1843 pel rei Lluís Felip, sota la tutela del Ministeri d'Economia, Finances i Ocupació francès, és una universitat francesa de tecnologia i enginyeria. A partir de 2012, el seu nom complet va canviar a Ecole Nationale Supérieure des Mines d'Alès. Fundada l'any 1843, aquesta escola es va formar originalment per estudiar la indústria minera. Actualment és una escola d'enginyers a les Grandes écoles de França i del Groupe des écoles des mines.
Hi ha programes de grau i màster d'enginyeria de tres anys.

## Graduats famosos

* Abdon Robert Casso, un militar nord-català nascut a la comarca del Conflent

## Referències

* ↑ ALÈS L’histoire de l’École des Mines sur les murs du Cratère
* ↑ Les ambitions d'Assia Tria, nouvelle directrice de l'école des mines d'Alès

## Enllaços externs

* École nationale supérieure des mines d'Alès - Lloc web oficial
# Àustria al Festival de la Cançó d'Eurovisió 2012

L'ORF tornarà a emprar exactament la mateixa exitosa fórmula que va posar en marxa pel 2011, és a dir, una preselecció oberta en col·laboració amb l'emisora de ràdio Ö3.

## Organització

En una primera fase, l'emisora de ràdio Ö3 va conduir una sèrie d'enquestes entre els seus oients perquè proposin els seus candidats favorits a representar el país alpí al Festival de 2012. La preselecció televisada consta d'una única gala, amb deu finalistes, prevista pel 24 de febrer de 2012. L'1 de desembre de 2011, l'ORF va anunciar els primers nou finalistes escollits per aquesta via. El desè finalista es va escollir d'entre les propostes enviades directament a l'ORF fins a finalitzar l'any 2011.

## Candidats

Els primers nou finalistes anunciats l'1 de desembre de 2011 són:
* DelaDap - desqualificats (cançó no original)
* Blockstars
* James Cottriall
* Krautschädl
* Papermoon
* Norbert Schneider
* Trackshittaz
* Valerie
* Conchita Wurst
El desè finalista, anunciat el 9 de gener de 2012 és:
* Mary Broadcast Band

## Referències

* ↑ Alenka: Austria to follow 2011 method for Baku Arxivat 2011-09-26 a Wayback Machine. www.oikotimes.com (anglès)
* ↑ Hondal, Victor. «Austria: National final in February». Esctoday.com, 30-10-2011. [Consulta: 3 novembre 2011].
* ↑ Hondal, Victor. «Austria: ORF reveals nine finalists». Esctoday.com, 01-12-2011. [Consulta: 1r desembre 2011].
* ↑ http://escdaily.com/articles/27218%5BEnllaç+no+actiu%5D

## Vegeu també

* Festival de la Cançó d'Eurovisió 2012
# Àïd ibn Mandil

Àïd ibn Mandil (àrab: عائد بن منديل, ʿĀʾid b. Mandīl) fou emir dels Awlad Mandil del Chelif.
Va assassinar el seu germà Muhàmmad ibn Mandil (1263) i va prendre el poder amb el suport d'un altre germà de nom Thàbit ibn Mandil. Va governar a l'Ouarsenis, Médéa i Ténès. Se li va oposar un germà de nom Úmar ibn Mandil que aspirava al govern dels maghrawes, que va obtenir el suport dels abdalwadites de Tlemcen. Després d'un temps de lluita, Úmar es va imposar el 1269/1270 a Mazuna, però els seus germans van resistir en part del territori.

## Referències

* Encyclopaedia of Islam. Second Edition, Brill Publishers, Leiden, s.v. «Mandīl, Awlād or Banū».
# Émile Jourdan

Émile Jourdan (Gwened, 30 de juliol de 1860 - Quimperlé, 29 de desembre de 1931) va ser un pintor francès que es va convertir en un dels artistes que es van reunir al poble de Pont-Aven, a la Bretanya.

## Primers anys de vida

Fill de Prosper Jourdan, oficial de duanes i de la seva dona Aline Paturel, va gaudir d'una feliç infància a Vannes, al sud de la Bretanya. Va començar a pintar als 16 anys. El 1880 va anar a l'École des Beaux-Arts de París, on va rebre classes de William Bouguereau i Tony Robert-Fleury fins al 1886. També va estudiar a l'Académie Julian. Beneficiant-se dels diners que va rebre dels seus pares, va compartir un gran estudi amb el seu company d'estudis Édouard Michelin.

## La vida a Pont-Aven

L'estiu de 1886 va arribar a Pont-Aven on, allotjat a la pensió Gloanec, va conèixer Paul Gauguin. També es va fer amic dels altres artistes que s'hi havien reunit, inclosos Émile Bernard, Ernest de Chamaillard, Charles Laval i Henry Moret. Va decidir establir-se a Pont-Aven i hi va viure fins que va morir el 1931. Influït per Gauguin, va adoptar l'estil sintetista de la pintura i es va conèixer com le peintre de la lumière, el pintor de la llum.
El 1891 es va unir a Gauguin i els seus amics al taller de Lézaven. Va conèixer Maxime Maufra a l'Hôtel de Bretagne de Pont-Aven, on va començar un idil·li amb Catherine Guyader, una cambrera de 19 anys. El 1892 es van instal·lar junts i l'any següent va néixer el seu fill Yann, seguit d'una filla, Renée, el 1896, i d'un segon fill, Guy, el 1901.
Després de morir la seva mare el 1907, va gastar ràpidament tot el que li va deixar. Incapaç de pagar el lloguer, el propietari el va expulsar i va subhastar els seus mobles i quadres. Posteriorment, va quedar pobre, traslladant-se de Pont-Aven, Riec-sur-Belon i Moëlan, on va tenir la sort de tenir durant un temps el suport d'amics. Després de 1910, els seus quadres es van tornar més ombrívols, reflectint la seva ansietat.
Aviat no va poder mantenir la seva família que el va deixar mentre vivia en un àtic de Pont-Aven. El 1927 va tenir la sort de conèixer la Sra. Halley, una rica australiana, que li va donar suport durant un any, però com que no estava disposat a treballar sota les seves ordres, va deixar la seva ajuda.
El 1931 va morir a l'hospici de Quimperlé, alcohòlic i paralitzat per la pobresa.

## Referències

* 1 2 «Musée de Pont-Aven» (en francès). [Consulta: 12 maig 2021].
* ↑ «Tourisme et vacances en région Bretagne» (en francès). [Consulta: 12 maig 2021].

## Bibliografia

* Collectif, Émile Jourdan (1860–1931), éd. Le Télégramme avec la collaboration du Musée de Pont-Aven, Col·lecció: Petite Encyclopédie des Peintres de Bretagne, 32 pàg.ISBN 978-2-914552-01-1,
* Denise Delouche (ed.), Pont-Aven et ses peintres. A propos d'un centenaire, Rennes, Presses Universitaires, 1986 (col·lecció Arts de l'Ouest) 287 pàg.
# Émile Jonas

Émile Jonas (París, 5 de març de 1827 - Saint-Germain-en-Laye, 21 de maig de 1905) fou un compositor francès del Romanticisme.
Estudià en el Conservatori de París i el 1849 aconseguí el segon premi de Roma. Des de 1847 fins al 1870 fou professor del Conservatori de París i director de música de la sinagoga portuguesa, perquè era d'origen israelita.
Va compondre nombroses operetes a l'estil d'Offenbach com;
* Le duel de Benjamin;
* La parade;
* Le roi boit;
* Les petits prodiges, així com una considerable quantitat de ballables. A més publicà, un Recueil de chants hebraiques, per a ús del culte (1854).

## Bibliografia

* Enciclopèdia Espasa. Volum núm.. 28, segona part, pàg. 2857 (ISBN 84-239-4582-0)
# Ādams Alksnis

Ādams Alksnis (Parròquia de Mazsalaca, 10 de març de 1864 - Riga, 21 de març de 1897) va ser un pintor letó, nascut a Letònia durant l'Imperi Rus.
Va pintar retrats, pintura de gènere i estudis de paisatge, incloent aquarel·les, que representaven escenes de la vida rural, i també escenes de la història de Letònia i la seva mitologia. Els seus nombrosos dibuixos estaven realitzats en llapis i carbonet. Es troba enterrat a Rūjiena al nord del país capital del municipi de Rūjiena.
La major part de les seves pintures es troben al museu d'Art Nacional de Letònia, al museu del municipi de Kuldiga, la casa museu de Rūjiena, al museu de Tukums i al museu d'art de l'Acadèmia Imperial de les Arts de Sant Petersburg.
* Estudi de bedolls
* Retrat d'un metge militar

## Referències

* Māksla un arhitektūra biogrāfijās, том 1., — Рига: «Латвийская энциклопедия», 1995,- Г. Тыдомане, стр. 19
# Þórsmörk

Þórsmörk o Thórsmörk és una vall d'Islàndia que rep aquest nom de la mitologia germànica del déu Thor (Þór, en islandès). Es troba al sud d'Islàndia entre les glaceres de Tindfjallajökull i Eyjafjallajökull.
A la vall el riu Krossá serpenteja entre les muntanyes. Té un clima relativament càlid, ja que es tracta d'una vall protegida per les muntanyes hi ha molsa, falgueres, bedolls i altres arbusts.

## Enllaços externs

* Thorsmork Tours
* Fotos
* Fotos Arxivat 2011-05-17 a Wayback Machine.
* Fotos de www.islandsmyndir.is
# Т

Т, т (en cursiva Т, т) és una lletra de l'alfabet ciríl·lic, correspon a la T de l'alfabet llatí. Representa el so /t/, tret de quan va seguida de Ь o d'una vocal palatalitzada: aleshores representa el so /tʲ/.
Prové directament de la lletra tau (T) de l'alfabet grec. En majúscula s'assembla a la T llatina, però en minúscula és simplement una versió de T majúscula reduïda: т. En cursiva, però, la minúscula (т) s'assembla molt a la m minúscula llatina.

## Taula de codis

    Codificació de caràctersTipusDecimalHexadecimalOctalBinari UnicodeMajúscula105804220020420000 0100 0010 0010 Minúscula109004420021020000 0100 0100 0010 ISO 8859-5Majúscula194C23021100 0010 Minúscula226E23421110 0010 KOI 8Majúscula244F43641111 0100 Minúscula212D43241101 0100 Windows 1251Majúscula210D23221101 0010 Minúscula242F23621111 0010

## Vegeu també

* T, alfabet llatí
* Tau, alfabet grec
# (5222) Ioffe

(5222) Ioffe és un asteroide del cinturó principal descobert l'11 d'octubre de 1980 per l'astrònom soviètic/rus Nikolai Stepànovitx Txernikh l'11 d'octubre de 1980 a Nautxni. La seva designació provisional era 1980 TL13. Forma part de la família de Pal·les.
Rebé el seu nom en honor del físic soviètic Abram Ioffe.

## Vegeu també

* Cos menor del sistema solar

## Referències

* 1 2 3 4 5 6 7 8 9 10 «JPL Small-Body Database». [Consulta: 9 novembre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=5222.
* 1 2 3 4 5 «JPL Small-Body Database». [Consulta: 1r febrer 2024].

## Enllaços externs

* Caractéristiques i simulació d'òrbita a la pàgina Small-Body Database del JPL
# (513) Centesima

(513) Centesima és un asteroide pertanyent al cinturó d'asteroides descobert per l'astrònom Max Wolf des de l'observatori de Heidelberg (Alemanya), el 24 d'agost del 1903. Forma part de la família asteroidal d'Eos.

## Referències

* 1 2 3 4 5 6 7 «JPL Small-Body Database». [Consulta: 18 octubre 2023].
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* ↑ «(531) Centesima» (en (anglès)). Minor Planet Center. [Consulta: 4 juny 2015].

## Enllaços externs

* Pàgina oficial de la NASA
# Serrat del Marquet

El Serrat del Marquet és una muntanya de 724 metres que es troba al municipi de Lladurs, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Great Moon Hoax

Great Moon Hoax (literalment “la gran broma de la lluna”) va ser una notícia falsa publicada en una sèrie de sis articles periodístics apareguts a l'agost de 1835 a The Sun de Nova York, tot informant sobre el descobriment de vida a la lluna. La suposada troballa, atribuïda falsament a l'astrònom britànic John Herschel, que en aquelles dates (desconeixedor de la notícia) estava fent observacions astronòmiques prop de cerca de Ciutat del Cap (Sud-àfrica), relatava l'existència al satèl·lit de la terra d'oceans, rius, boscos, ramats de bisons i gaseles, aus, castors bípedes i humanoides alats, que haurien estat observats mitjançant el telescopi de més augments construït fins aleshores. Els articles estaven firmats per un inexistent Dr. Andrew Grant. Posteriorment, es van atribuir a Richard Adams Locke, un dels reporters del periòdic, encara que aquest mai va reconèixer públicament la seva participació en la redacció de la notícia.

## Referències

* ↑ Reproducció de la notícia: Great astronomical discoveries lately made by Sir John Herschel at the cape of Good Hope (anglès). Grans descobriments astronòmics fets recentment per Sir John Herschel en el cap de Bona Esperança, traducció a l'espanyol per Francisco de Carrión (1836).
* Criatura de la lluna segons “Great moon hoax”
* Litografia de l'"amfiteatre de robí" publicada en el 4t (de 6) article de The Sun. 28 d'agost de 1835
# Riu Deseado

El riu Deseado és un riu que transcorre per la província de Santa Cruz, Argentina.
El riu neix de la fusió de glaceres de la regió del llac Buenos Aires al nord-oest de la província, a la zona andina. Transcorre durant 615 km. abans d'arribar a la costa atlàntica, amb una direcció general sud-est. Durant el seu curs, les seves aigües són utilitzades àmpliament per a la irrigació. Entre els seus tributaris estan el riu Pinturas i el riu Fénix Chico, emissari intermitent del gran llac Buenos Aires.
El riu Deseado desapareix a vegades sota les terres àrides de la Patagònia, per reaparèixer més lluny, abans d'arribar a Puerto Deseado sobre la costa. El seu estuari forma un port natural d'aigües profundes de gran importància biològica declarat Reserva Natural Provincial.
# Philautus caeruleus

Philautus caeruleus és una espècie de granota que es troba a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K. & Pethiyagoda, R. 2004. Philautus caeruleus. Llista Vermella d'Espècies Amenaçades de la UICN 2006. Consulta: 8 de gener de 2008.